স্বাধীনতা দিৱসৰ প্ৰাকক্ষণত নিষিদ্ধ ঘোষিত সশস্ত্ৰ সংগঠনসমূহে কূটাঘাতৰ মনোবৃত্তিৰে অসমৰ বিভিন্ন ঠাইত বাহৰ পাতি থকা উগ্ৰপন্থী সদস্যৰ বিৰুদ্ধে এই কেইদিন সেনা আৰু আৰক্ষীয়ে অভিযান তীব্ৰতৰ কৰি তোলা পৰিলক্ষিত হৈছে। তেনে সময়তে আজি সেনা-আৰক্ষীৰ এক অভিযানত বাক্সা জিলাৰ উত্তৰকুছিত উদ্ধাৰ হয় অস্ত্ৰ-শস্ত্ৰ।
সেনা-আৰক্ষীৰ যুটীয়া অভিযানত দলটোৱে এটা AK-56 ৰাইফল সহ ১০ জাঁই সক্ৰিয় গুলী উদ্ধাৰ কৰিবলৈ সক্ষম হয়। স্বাধীনতা দিৱসৰ প্ৰাকক্ষণত এয়া এক বৃহৎ সাফল্য বুলি অভিহিত কৰিছে অভিযানকাৰী দলটোৱে।
জানিব পৰা মতে উত্তৰকুছিৰ এটা নিজৰাৰ পাৰত পুতি থোৱা অৱস্থাৰ পৰা সেনা-আৰক্ষীৰ দলটোৱে ৰাইফলটো আৰু গুলীখিনি উদ্ধাৰ কৰে।
এই কাৰ্যৰ পাছতে এতিয়া উত্তৰকুছিৰ সমগ্ৰ অঞ্চলটোতে এক উত্তেজনাময় পৰিৱেশে বিৰাজ কৰিছে। তাৰোপৰি সেনা-আৰক্ষীয়ে সমগ্ৰ অঞ্চলটো ঘেৰাও কৰি লৈ নিষিদ্ধ ঘোষিত উগ্ৰপন্থী সংগঠনৰ কোনো সদস্য উক্ত অঞ্চলটোত বাহৰ পাতি থকাৰ সন্দেহ কৰি অভিযান তীব্ৰতৰ কৰি তোলা বুলি জানিব পৰা গৈছে।
জেইলত কি কৰি থাকে প্ৰেয়সীক টুকুৰা টুকুৰকৈ কাটি ফ্ৰীজত ভৰাই থোৱা আফতাবে ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
